ร้านอาหารจีนยูนนานร้านโปรดอีกหนึ่งร้าน บนดอยผาตั้ง อ.เวียงแก่น จ.เชียงราย บรรยากาศสุดยอด ชมวิวได้เกือบ 180 องศา อาหารปรุงจากพ่อครัวชาวจีนฮ่อแท้ๆเจ้าแรกต้นตำหรับของที่นี่ ขาหมูยูนนานรสนุ่มลิ้นหอมเครื่องเทศ แทบจะละลายในปาก ทานกะหมั่นโถวนึ่งร้อนๆ แก้เลี่ยนด้วยซุปเปรี้ยวยูนนาน เมนูแนะนำ หมูผักผักกาดดอง(ทานกะข้าวต้มร้อนๆ) ไข่ม้วนยูนนาน ใส้กรอกยูนนาน ยอดซาโยเต้(ยอดมะระหวาน) ผัดน้ำมันหอย ที่ขาดไม่ได้เลย มาแล้วต้องสั่งคือไก่ดำผัดขิง อร่อยสุดยอดจริงๆ ที่จอดรถสะดวก เจ้าของร้านเป็นกันเองต้อนรับดีมากๆ 
ลงทุนขับรถขึ้นดอยมาทานกันทั้งครอบครัวปีละ 2-3 ครั้ง ในช่วงฤดูหนาว ราคาไม่แพง ติดป้ายราคาให้เห็นกันจะๆ คุ้มค่ากับเงินทุกบาทที่จ่ายไป ราคาถููกกว่าร้านที่อยู่ก่อนถึงทางขึ้นจุดชมวิวผาตั้ง ซึ่งคิดราคาตามฤดูท่องเที่ยว ไม่ได้มีมาตรฐาน แถมออกแนวไฮโซ นิดๆ